தமிழ் விக்கிப்பீடியாவின் விரிவாக்கத்திற்காகவும், வளர்ச்சிக்காகவும் விக்கிமீடியா அறக்கட்டளையும், கூகுள் நிறுவனமும் இணைந்து உதவுவதற்கான பரிந்துரை ஒன்றை CIS-A2K அமைப்பு முன்வைத்துள்ளது. இந்த 4 அமைப்புகளும் இணைவாக்க முறையில் செயல்படுவதற்கான எண்ணத்தை 23-நவம்பர்-2024 அன்று நடந்த கலந்துரையாடலின் இறுதியில் CIS-A2K அமைப்பினர் தெரிவித்தனர். 01-டிசம்பர்-2024 அன்று நடைபெறவிருக்கும் மாதாந்திரக் கூட்டத்தில் இது குறித்து உரையாடிவிட்டு வருவதாக அவ்வமைப்பினரிடம் தமிழ் விக்கிப்பீடியா தெரிவித்தது.  
இதற்கிடையில், திட்ட முன்மொழிவு மீது கலந்துரையாடல் ஒன்றை 29-நவம்பர்-2024 அன்று நடத்துவதற்கான வேண்டுகோளை CIS-A2K அமைப்பினர் வைத்துள்ளனர். விக்கிமீடியா அறக்கட்டளையின் சார்பாக Praveen Das (Lead Partnerships Manager, South Asia, Wikimedia Foundation), Rachit Sharma (Senior Global Movement Communications Specialist, Wikimedia Foundation) ஆகியோர் இந்த முன்னெடுப்பு குறித்து விளக்குவர் என்றும், தமிழ் விக்கிப்பீடியர்கள் தமக்கிருக்கும் ஐயங்களைக் கேட்பதற்கு இது வழிகோலும் என்றும் CIS-A2K அமைப்பினர் கூறினர். 01-டிசம்பர்-2024 அன்று தமிழ் விக்கிப்பீடியாவில் நடக்கவிருக்கும் மாதாந்திரக் கூட்டத்தில் விரிவாக உரையாடுவதற்கு இந்தக் கூட்டம் உதவும் எனவும் பரிந்துரைத்தனர். நாம் புரிந்துகொள்ளவும், நமது முதற்கட்டக் கருத்துக்களை தெரிவிப்பதற்கும் இந்தக் கூட்டம் உதவும் என்பதால் வேண்டுகோளை ஏற்றுள்ளேன். அனைவரும் இந்த இணையவழிக் கூட்டத்தில் கலந்துகொள்ளுமாறு கேட்டுக்கொள்கிறேன்.  
- தலைப்பு: Discussion on Tamil Wikipedia Expansion and Community Growth Proposal
- நாள்: 29-நவம்பர்-2024 (வெள்ளிக்கிழமை)
- நேரம்: இந்திய நேரம் மாலை 7 மணி முதல் 7.45 மணி வரை
- கூட்டத்தில் இணைவதற்கான இணைப்பு: https://meet.google.com/unr-puom-cgx
- திட்ட முன்மொழிவு (வரைவு ஆவணம்): Tamil Wikipedia Expansion and Community Growth Proposal -DRAFT-
- மா. செல்வசிவகுருநாதன் (பேச்சு) 15:53, 28 நவம்பர் 2024 (UTC)  
:விரிவான விவரங்களுக்கு நன்றி. கூட்டத்தில் கலந்து கொள்ள முயல்கிறேன். இரவி (பேச்சு) 15:57, 28 நவம்பர் 2024 (UTC)  
தொடர்பான தகவல் களஞ்சியம்: தமிழ் விக்கிப்பீடியா - CIS-A2K - விக்கிமீடியா அறக்கட்டளை - கூகுள் நிறுவனம் இணைவாக்கம் - மா. செல்வசிவகுருநாதன் (பேச்சு) 09:49, 30 நவம்பர் 2024 (UTC)  
தமிழ் விக்கிப்பீடியா சமூகம் கூகுளுடன் இணைந்து பணியாற்ற விக்கிமீடியா அறக்கட்டளை முன்மொழிந்துள்ளது. CIS-A2K இந்தத் திட்டத்திற்கான நிதியைக் கூகுளிடமிருந்து பெற்றுத் தர உதவும். தமிழ் விக்கிப்பீடியா சமூகத்தை வளர்ப்பதும், உள்ளடக்க இடைவெளிகளை நிரப்புவதுமே இந்தத் திட்டத்தின் நோக்கம்.  
கடந்த ஆண்டு, இதே போன்ற ஒரு திட்டம் இந்தி விக்கிமீடியன் பயனர் குழுவுடன் செயல்படுத்தப்பட்டுள்ளது. இப்போது அதே வாய்ப்பை இந்தியாவில் உள்ள மற்ற சமூகங்களுக்கும் விரிவுபடுத்துகின்றனர். இது தொடர்பான விவரங்களை விவாதிக்க நேற்று பத்துக்கும் மேற்பட்ட தமிழ் விக்கிப்பீடியர்கள் கூகுள் மீட் மூலம் கலந்து கொண்டனர். கூட்டத்தின்போது விக்கிமீடியா அறக்கட்டளை குழு பல கேள்விகளுக்குப் பதிலளித்தது.  
இந்தத் திட்டத்திற்கு இரண்டு முக்கிய நோக்கங்கள் உள்ளன: புதிய பங்களிப்பாளர்களை அழைத்து வந்து சமூகத்தை வளர்ப்பது மற்றும் உள்ளடக்க இடைவெளிகளை நிரப்பப் புதிய கட்டுரைகளை உருவாக்குவது. மக்கள் கூகிளில் தேடி தமிழ் விக்கிப்பீடியாவில் காண முடியாத தலைப்புகளையே உள்ளடக்க இடைவெளிகள் என்கிறார்கள். தமிழ் விக்கிப்பீடியாவில் இல்லாத பொழுதுபோக்கு, விளையாட்டு மற்றும் அரசியல் போன்ற பிரிவுகளில் பிரபலமான தலைப்புகளின் பட்டியலைக் கூகிள் வழங்கும்.  
தமிழ் விக்கிப்பீடியர்கள் இந்தத் தலைப்புகளில் கட்டுரைகளை எழுதத் தேர்வு செய்யலாம். ஜனவரி 2025 முதல் டிசம்பர் 2025 வரை சுமார் 5,000 புதிய கட்டுரைகளை உருவாக்குவதே இலக்காக முன்வைத்திருக்கின்றனர். கூகுள் தரப்பிலிருந்து இது ஒரு குறைந்தபட்ச எதிர்பார்ப்பு. ஒவ்வொரு கட்டுரைக்கும் குறிப்பிட்ட நீளம் தேவையில்லை. ஆனால், இந்தி விக்கிப்பீடியாவில் குறைந்தது 200 சொற்களைக் கொண்ட கட்டுரைகளை உருவாக்கி இருக்கிறார்கள். இது தமிழில் எழுதும்போது சுமார் 5,000 பைட்டுகள் அளவு வருகிறது.  
ஒரு குறிப்புக்காக: கூகுளுடன் கூடிச் செயற்பட்ட முந்தைய வேங்கைத் திட்டத்திற்கு சுமார் 300 சொற்கள் அல்லது 6,000 பைட்டுகள் கொண்ட கட்டுரைகள் தேவைப்பட்டன. தமிழ் விக்கிச் சமூகத்தை வளர்த்தெடுத்தல் என்னும் அடிப்படையில் குறைந்தது 80 புதிய பங்களிப்பாளர்களைக் கொண்டுவர வேண்டும் என்கிற மென்மையான ஒரு ஆலோசனையைத் தந்தார்கள். இருந்தாலும், என் கருத்துப்படி, அவர்கள் விக்கிச்சமூக வளர்ச்சியைவிட புதிய கட்டுரைகளை உருவாக்குவதிலேயே கவனம் செலுத்துவதாகப் படுகிறது.  
இந்த முயற்சியின் கீழ் இந்தி விக்கிமூலத்திலும் இந்தி விக்கிமீடியர்கள் பணியாற்றியதாகத் தெரிகிறது. ஆனால், கூகுள் தரப்பில் விக்கிப்பீடியாவில் உள்ளடக்க இடைவெளிகளில் மட்டுமே கவனம் செலுத்தப்படுகிறது.  
அவர்கள், இத்திட்டதம் தொடர்பாக ஒரு வரைவு முன்மொழிவை அளித்துள்ளனர். அதனை இங்கே காணலாம். இது, இப்படியும் இத்திட்டத்தை நடைமுறைப்படுத்தலாம் என்பதற்கான ஒரு ஆலோசனை மட்டுமே. இப்படித் தான் செய்ய வேண்டும் என்று கட்டாயம் அன்று என்பதையும் தெளிவுபடுத்தினார்கள். இந்த இலக்கை அடைய தமிழ் விக்கிப்பீடியா சமூகம் தானாக, புதிய வழிமுறைகளையும் செயற்பாடுகளையும் திட்டமிட்டுக் கொள்ளலாம்.  
கூகுள் சுமார் 8,000 அமெரிக்க டாலர்கள் அல்லது 6,75,000 இந்திய ரூபாய்கள் நிதியுதவி வழங்குகிறார்கள். CIS மூலமாக நிதி கையாளப்படுவதாலும், அவர்களுக்கு இந்தியாவில் அரசமுறையில் ஒழுங்குமுறை வரம்புகள் இருப்பதாலும், இந்தியாவில் மட்டுமே பணத்தை செலவிட முடியும். தமிழ் விக்கிமீடியா சமூகத்தின் உலகளாவிய தன்மையைக் கருத்தில் கொண்டு, இதை ஒரு உலகளாவிய திட்டமாக மாற்ற விரும்பினால், விக்கிமீடியா அறக்கட்டளையின் நிதி நல்கைகளிலிருந்து நாம் கூடுதல் நிதி பெற்றுக் கொள்ளலாம்.  
கூகுள் தொழில்நுட்ப ரீதியாகவும் உதவக்கூடும். ஆனால், எந்த அளவுக்கு உதவுவார்கள், எந்த வகையில் உதவுவார்கள் என்பது இப்போது தெளிவாகத் தெரியவில்லை. இது தொடர்பாக, கூகுள் பணியாளர்களை நேரடியாகச் சந்தித்து உரையாடும் வாய்ப்பு உள்ளதா என்றும் வினவி இருக்கிறோம். இந்தி விக்கிப்பீடியாவிற்கு வழங்கப்பட்ட தலைப்புகளின் பட்டியலையும், இத்திட்டத்தால் அவர்கள் கண்ட பலன்களைப் புரிந்து கொள்வதற்கான திட்ட அறிக்கையையும் விக்கிமீடியா அறக்கட்டளை குழுவிடம் கேட்டிருக்கிறோம். அதை அவர்கள் அனுப்பி வைத்தபிறகு இங்குப் பகிர்ந்து கொள்கிறோம். தற்போதைக்கு, இத்திட்டத்தின் விளைவுகள் தொடர்பாக, இரண்டு வலைப்பதிவு இடுகைகளைப் பகிர்ந்து கொண்டனர். 1, 2  
இவ்வளவு தான் கூகுள் மீட் கூட்டத்தில் பேசியதன் சுருக்கம். ஏதேனும் முக்கிய கூறுகளைத் தவறவிட்டிருந்தால், மற்றவர்கள் நினைவூட்ட வேண்டுகிறேன். மற்ற விக்கிப்பீடியர்களின் கருத்துகளை முதலில் அறிந்த பிறகு, என்னுடைய கருத்துகளையும் பகிரலாம் என்று இருக்கிறேன்.  
இந்தத் திட்டம் பற்றி மேலும் விவாதிக்க நாளை ஞாயிற்றுக்கிழமை காலை (இந்திய நேரம் 11 மணி முதல்) ஒரு கூகுள் மீட் இருக்கும். இந்த முன்மொழிவு குறித்து ஒவ்வொரு விக்கிப்பீடியரும் தங்கள் கருத்துகளைப் பகிர்ந்து கொள்ளுமாறு நான் கேட்டுக்கொள்கிறேன். நாம் கூகுளின் கூட்டு முயற்சிக்கான அழைப்பை ஏற்கலாம், மாற்றங்களைக் கோரலாம் அல்லது முழுமையாக நிராகரிக்கலாம்.  
நன்றி.--இரவி (பேச்சு) 11:53, 30 நவம்பர் 2024 (UTC)  
:
:* புதிய கட்டுரைகளை உருவாக்கும் போது 300 சொற்களை குறைந்தபட்சமாக நிர்ணயிக்கலாம்.
:* புதிய பயனர்களைக் கொண்டுவருவதில் கவனம் செலுத்தலாம். உதாரணமாக பயிற்சிப் பட்டறைகளை நடத்துதல், புதிய பயனர்களுக்கு என தனியாக போட்டி நடத்துதல், (ஏற்கனவே நடத்திய பயிற்சிகளின் விளைவுகளைக் கவனத்தில்கொள்ள வேண்டும்.)
:* கூகுளைப் பொறுத்தவரை புதிய கட்டுரைகளை உருவாக்குவதற்கு முக்கியத்துவம் தருவதால் தொடர்பங்களிப்பாளர்களுக்கு என தனியாக கட்டுரைப் போட்டி ஒன்றை நடத்தலாம். திட்டத்தினை விட போட்டிகளின் போது அதிக கட்டுரைகள் உருவாகும்.
:* விக்கிமூலம் என்பதனையும் இந்தத் திட்டத்தில் சேர்க்கலாம் எனில் பள்ளி/கல்லூரி மாணவர்களை ஈடுபடுத்தலாம்.
:* கூகுள் மொழிபெயர்ப்புக் கட்டுரைகளையும் செம்மைப்படுத்த வேண்டும்.
:* கல்வி நிறுவனங்களுடன் இணைந்து பங்கெடுக்கும் போது கூகுளின் கற்றல் வழங்கலைப் பயன்படுத்தும் வசதிகளைக் கூகுள் வழங்கும் எனில் கல்வி நிறுவனங்கள் இதில் பங்கெடுக்க ஆர்வம் காட்டும். (உதாரணமாக (paid version) Google Classroom)
:* கூகுளிடம் இருந்தே நேரடியாகப் பங்களிப்பாளர்களுக்கு ஊக்கமூட்டும் வகையிலான நினைவுப் பரிசு (உதாரணமாக சுந்தர்பிச்சையின் கையெழுத்திட்ட வாழ்த்து மடல்..)
:<font face="Casteller" size="4">ஸ்ரீதர். ஞா</font> 💬உரையாடுக 14:53, 30 நவம்பர் 2024 (UTC)
:ஒத்தி வைக்கப்பரிந்துரைக்கிறேன். ஏற்கனவே திட்டமிட்ட மேம்பாட்டுப் பணிகள் அடுத்த காலாண்டு வரை உள்ளன. இயல்பான பணிகள் பாதிக்காத வகையில் ஏப்ரல் 2025 முதல் தொடங்கலாம். இதில் முன்னெடுக்க வேண்டிய பரிந்துரைகளைத் திட்ட வரைவுப் பக்கத்தில் இடுகிறேன்.- நீச்சல்காரன் (பேச்சு) 16:59, 30 நவம்பர் 2024 (UTC)